62020TJ0172_INF
Rozsudok Všeobecného súdu (piata komora) zo 14. júla 2021 –Rochefort/Parlament
(vec T‑172/20)
„Inštitucionálne právo – Právna úprava týkajúca sa výdavkov a príspevkov poslancov Európskeho parlamentu – Príspevok na asistenta poslanca Parlamentu – Vymáhanie neoprávnene vyplatených súm – Dôkazné bremeno – Povinnosť odôvodnenia – Právo na obhajobu – Nesprávne právne posúdenie – Nesprávne posúdenie – Proporcionalita“
1.
Akty inštitúcií – Odôvodnenie – Povinnosť – Rozsah – Rozhodnutie Parlamentu nariaďujúce vymáhanie neoprávnene vyplatenej sumy na asistenta poslanca Parlamentu
(článok 296 druhý odsek ZFEÚ)
(pozri body 21, 29 – 33)
2.
Európsky parlament – Pravidlá o úhrade výdavkov a príspevkov poslancov – Príspevok na asistentskú parlamentnú výpomoc – Kontrola využívania výdavkov na asistenta poslanca Parlamentu – Dôkazné bremeno
(Rozhodnutie predsedníctva Parlamentu o vykonávacích pravidlách k štatútu poslancov Európskeho parlamentu, článok 33 ods. 1 a 2 a článok 68)
(pozri body 39 – 47, 59, 60, 96)
3.
Európsky parlament – Pravidlá o úhrade výdavkov a príspevkov poslancov – Vymáhanie neoprávnene vyplatených súm – Povinnosť vypočuť dotknutého poslanca pred prijatím rozhodnutia – Neexistencia – Povinnosť vypočuť tretie osoby, ktorých sa týka konanie o vymáhaní – Neexistencia
(Rozhodnutie predsedníctva Parlamentu o vykonávacích pravidlách k štatútu poslancov Európskeho parlamentu, článok 68 ods. 2)
(pozri body 66 – 68, 71)
4.
Európsky parlament – Pravidlá o úhrade výdavkov a príspevkov poslancov – Vymáhanie neoprávnene vyplatených súm – Vymáhaná suma – Neexistencia miery voľnej úvahy Parlamentu – Dotknutý poslanec dovolávajúci sa na porušenia zásady proporcionality – Zamietnutie
(Rozhodnutie predsedníctva Parlamentu o vykonávacích pravidlách k štatútu poslancov Európskeho parlamentu, článok 68 ods. 1)
(pozri body 76, 77)
Predmet
Návrh podaný na základe článku 263 ZFEÚ, na zrušenie rozhodnutia generálneho tajomníka Parlamentu zo 17. decembra 2019, ktorým sa od žalobcu vymáha suma 60499,38 eura, ktorá mu bola neoprávnene vyplatená na poslaneckého asistenta, ako aj súvisiacej výzvy na úhradu z 22. januára 2020
Výrok
1.
Rozhodnutie generálneho tajomníka Európskeho parlamentu zo 17. decembra 2019, ktorým sa od pána Roberta Rocheforta vymáha suma 60499,38 eura, ktorá mu bola neoprávnene vyplatená na poslaneckého asistenta, ako aj súvisiaca výzva na úhradu z 22. januára 2020 sa zrušujú v rozsahu, v akom sa týkajú súm vyplatených za apríl 2010, za dni, ktoré nezodpovedajú úlohám schváleným generálnym tajomníkom Parlamentu, a za obdobie od 29. do 31. marca 2011.
2.
V zostávajúcej časti sa žaloba zamieta.
3.
Robert Rochefort a Európsky parlament znášajú svoje vlastné trovy konania.